২০১৫ সালের প্রায় অর্ধেকটা খবরের শিরোনামে ছিল শিনা বরা হত্যাকাণ্ড। সাম্প্রতিক সময়ে সবচেয়ে বেশি আলোড়ন ফেলে দেওয়া এই ঘটনা এ বার বড় পর্দায়। ‘ডার্ক চকোলেট’ শিরানামের এই ছবি মুক্তি পেতে চলেছে আগামী ১৯ ফেব্রুয়ারি। মেয়ে শিনাকে বোন হিসেবেই পরিচয় দিতেন মিডিয়া ব্যারন পিটার মুখার্জির স্ত্রী ইন্দ্রানী। পিটারের প্রথম পক্ষের ছেলে রাহুলের সঙ্গে সম্পর্কের জেরেই খুন হতে হয় শিনাকে। গাড়ির মধ্যে নির্মম ভাবে তাঁকে হত্যা করে মুম্বইয়ের পেন তালুকের কাছে তাঁর দেহ পুঁতে দেন ইন্দ্রানী বলে অভিযোগ। সেই গল্পই এ বার আসতে চলেছে বড় পর্দায়।